Document ID: 32012D0204

KOMMISSIONENS GENNEMFØRELSESAFGØRELSE
af 19. april 2012
om ændring af bilagene til beslutning 2003/467/EF for så vidt angår erklæring af Letland som officielt frit for brucellose og af visse regioner i Italien, Polen og Portugal som officielt frie for tuberkulose, brucellose og enzootisk kvægleukose
(meddelt under nummer C(2012) 2451)
(EØS-relevant tekst)
(2012/204/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), særlig bilag A, afsnit I, punkt 4, bilag A, afsnit II, punkt 7, og bilag D, kapitel I, punkt E, og
ud fra følgende betragtninger:
(1)
Direktiv 64/432/EØF finder anvendelse på handel i Unionen med kvæg og svin. Det fastsættes ligeledes, på hvilke betingelser en medlemsstat eller en region heraf kan erklæres officielt fri for tuberkulose, officielt fri for brucellose og officielt fri for enzootisk kvægleukose for så vidt angår kvægbesætninger.
(2)
I bilagene til Kommissionens beslutning 2003/467/EF af 23. juni 2003 om fastlæggelse af kvægbesætningers status i visse medlemsstater eller regioner i medlemsstater som officielt fri for tuberkulose, brucellose og enzootisk kvægleukose (2) er der opstillet lister over medlemsstater og regioner heraf, der er erklæret henholdsvis officielt frie for tuberkulose, officielt frie for brucellose og officielt frie for enzootisk kvægleukose.
(3)
Italien har forelagt Kommissionen dokumentation, der viser, at betingelserne i direktiv 64/432/EØF for status som officielt fri for tuberkulose er opfyldt for provinserne Asti og Biella i regionen Piemonte i Italien.
(4)
Desuden er provinsen Ascoli Piceno allerede opført i listen i kapitel 2 i bilag I til beslutning 2003/467/EF som en region i Italien, der er officielt fri for tuberkulose. På grund af den administrative opdeling af Italien er provinsen Ascoli Piceno i regionen Marche dog delt i to separate provinser, nemlig provinsen Ascoli Piceno og provinsen Fermo. Oplysningerne om Italien i listen i kapitel 2 i bilag I til beslutning 2003/467/EF bør derfor ændres i overensstemmelse hermed.
(5)
Portugal har forelagt Kommissionen dokumentation, der viser, at betingelserne i direktiv 64/432/EØF for status som officielt frit for enzootisk kvægleukose er opfyldt for alle administrative regioner (distritos) inden for den større administrative enhed (região) Algarve i Portugal.
(6)
Efter evaluering af den dokumentation, der er forelagt af Italien og Portugal, bør provinserne Asti og Biella i regionen Piemonte i Italien og alle administrative regioner (distritos) inden for den større administrative enhed (região) Algarve i Portugal erklæres for at være regioner i hhv. Italien og Portugal, der er officielt tuberkulosefrie.
(7)
Italien har også forelagt Kommissionen dokumentation, der viser, at betingelserne i direktiv 64/432/EØF for status som officielt fri for brucellose er opfyldt for alle provinserne i regionen Valle d'Aosta i Italien.
(8)
Letland har også forelagt Kommissionen dokumentation, der viser, at betingelserne i direktiv 64/432/EØF for status som officielt fri for brucellose er opfyldt for hele landets område.
(9)
Portugal har også forelagt Kommissionen dokumentation, der viser, at betingelserne i direktiv 64/432/EØF for status som officielt fri for brucellose er opfyldt for alle administrative regioner (distritos) inden for den større administrative enhed (região) Algarve i Portugal.
(10)
Efter evaluering af den dokumentation, der er forelagt af Italien, Letland og Portugal, bør Letland erklæres for at være en medlemsstat, der er officielt brucellosefri, og alle provinserne i regionen Valle d'Aosta i Italien og alle administrative regioner (distritos) inden for den større administrative enhed (região) Algarve i Portugal bør erklæres for at være regioner i hhv. Italien og Portugal, der er officielt brucellosefrie.
(11)
Italien, Polen og Portugal har forelagt Kommissionen dokumentation, der viser, at betingelserne i direktiv 64/432/EØF for status som officielt fri for enzootisk kvægleukose er opfyldt for provinserne Catania, Enna, Palermo og Ragusa i regionen Sicilien i Italien, for 19 administrative regioner (powiaty) inden for de større administrative enheder (województwa) Kujawsko-Pomorskie, Pomorskie, Warmińsko-Mazurskie og Wielkopolskie i Polen samt for alle administrative regioner (distritos) inden for de større administrative enheder (regiões) Centro og Lisboa e Vale do Tejo og for fire administrative regioner (distritos) inden for den større administrative enhed (região) Norte i Portugal.
(12)
Efter evaluering af den dokumentation, der er forelagt af Italien, Polen og Portugal, bør provinserne Catania, Enna, Palermo og Ragusa i regionen Sicilien i Italien, de 19 administrative regioner (powiaty) inden for de større administrative enheder (provinser) Kujawsko-Pomorskie, Pomorskie, Warmińsko-Mazurskie og Wielkopolskie samt alle administrative regioner (distritos) inden for de større administrative enheder (regiões) Centro og Lisboa e Vale do Tejo og fire administrative regioner (distritos) inden for den større administrative enhed (região) Norte i Portugal erklæres for at være regioner i hhv. Italien, Polen og Portugal, der er officielt frie for enzootisk kvægleukose.
(13)
Bilagene til beslutning 2003/467/EF bør derfor ændres i overensstemmelse hermed.
(14)
Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET DENNE AFGØRELSE:
Artikel 1
Bilagene til beslutning 2003/467/EF ændres som angivet i bilaget til denne afgørelse.
Artikel 2
Denne afgørelse er rettet til medlemsstaterne.
Udfærdiget i Bruxelles, den 19. april 2012.

Labels: 18
6